JY LEES NOU Oud-Mej. SA Jo-Ann Strauss verklap geslag van 4de baba
Jo-Ann Strauss verwag haar derde dogtertjie. Foto: Instagram.
Die voormalige Mej. SA Jo-Ann Strauss en haar man, dr. Michael Held, gaan nog ’n dogtertjie ryker word.
Jo-Ann, wat reeds die ma is van ’n sesjarige seuntjie en twee dogtertjies van onderskeidelik vier en twee jaar oud, het dié nuus in die sosiale media verklap.
“Who runs the world? Girls!" het Jo-Ann op Instagram laat hoor by 'n foto waar sy met pienk blomme en ballonne pryk. "Wel, dis beslis die geval in ons huishouding. Ons nuutste familielid wat later vanjaar by ons aansluit, is ’n dogtertjie. Dit is so ’n seëning dat hoop binne-in my groei in hierdie onseker tye. Aan almal van julle — dankie vir jul goedheid,” skryf Jo-Ann verder.
Die nuwe kleinding maak in Oktober of November haar opwagting.
Jo-Ann het op Moedersdag in die sosiale media onthul sy is swanger met haar en haar man, Michael, se vierde kind. Sy het toe aan Huisgenoot vertel dat hulle nog altyd ’n groot gesin wou hê en dat hulle baie opgewonde is oor die nuweling se koms.
“Die baba was beplan. Ek het onmiddellik geweet ek is swanger. Ek dink met die vierde kind weet jy al, jy ken jou lyf,” het sy toe vertel.
Die gelukwensinge het ingestroom nadat Jo-Ann Donderdag bekend gemaak het sy is swanger met haar derde dogtertjie.
"Yay," het die voormalige Mej. Wêreld Rolene Strauss, wat self twee seuntjies het, op Instagram laat hoor.
“Geluk Jojo, mag sy vir jou oneindige plesier verskaf," het nog ’n voormalige Mej. Suid-Afrika, Basetsana Kumalo geskryf.
Jo-Ann het ook onlangs op Instagram vertel hul jongste dogtertjie kan nie wag om haar nuwe kleinsus te ontmoet nie.
“Goed verby die halfpad-merk en ek geniet die boep wat ontwikkel . . . ek kan nie glo ons is oor vier maande 'n gesin van ses nie." Sy het toe vertel hul jongste spruit kan nie wag om die jongste lid van die gesin te ontmoet nie. "Hierdie kleintjie gee ons iets om hoopvol voor te wees tydens lockdown en ons is baie dankbaar. Ek sal enige tyd 24 uur se naarheid vat in ruil daarvoor om twee harte in een lyf te hoor klop," het Jo-Ann laat hoor.
Well over the half way mark and enjoying the developing bump... can't believe that in less than four months we'll be a family of 6. And our current youngest cannot wait to meet her ... brother or sister ?? ?? ?? this little one has given us something to be hopeful about throughout lockdown and we are beyond grateful. I'll take the 24 hour nausea any day to be able to experience two heart beats in one body. Thank you for all your kind wishes and sending you and your loved ones our best wishes. #momoffour #babyonboard #24weeks #lasttimeIcansqueezeintothesejeans #thebumplookssmallerfromthefront #workingmom #familyfirst @modernmommyblog
A post shared by Jo-Ann Strauss (@jo_annstrauss) on Jul 17, 2020 at 5:04am PDT
Meer oor: jo-ann strauss| dogter| swangerskap
KYK: Oud-Mej. SA Jo-Ann Strauss swanger met 4de kind